Държавен вестник, бр. 73, 2017 г., стр. 9

БРОЙ  73	
Д Ъ Р Ж А В Е Н  В Е С Т Н И К 	
СТР.  9  
ПОСТАНОВЛЕНИЕ № 189 
ОТ 1 СЕПТЕМВРИ 2017 Г.
за одобряване на допълнителни разходи по 
бюджета на Министерския съвет за 2017 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2017 г. 
в размер 1 224 000 лв. за продължаване из­
граждането на временно възпрепятстващо 
съоръжение по българо-турската граница на 
територията на област Хасково.
(2) Разходите по ал. 1 да се осигурят чрез 
преструктуриране на разходите и/или транс­
ферите по централния бюджет за 2017 г.
Чл. 2. Със сумата по чл. 1, ал. 1 да се 
увеличат разходите по бюджета на Минис­
терския съвет за 2017 г. по „Политика в 
областта на осъществяването на държавните 
функции на територията на областите в Бъл­
гария“, бюджетна програма „Осъществяване 
на държавната политика на областно ниво“, 
и показателите по чл. 6, ал. 3 от Закона за 
държавния бюджет на Република България 
за 2017 г.
Чл. 3. Главният секретар на Министерския 
съвет да извърши съответните промени по 
бюджета на Министерския съвет за 2017 г. и 
да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2017 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на главния секретар на Министер­
ския съвет. 
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
6615
ПОСТАНОВЛЕНИЕ № 190
ОТ 1 СЕПТЕМВРИ 2017 Г.
за създаване на Координационен борд по 
въпросите на Българското председателство 
на Съвета на Европейския съюз през 2018 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Създава се Координационен борд по 
въпросите на Българското председателство 
на Съвета на Европейския съюз през 2018 г., 
наричан по-нататък „Борда“.
Чл. 2. Бордът отговаря за оперативната ко­
ординация по европейските въпроси по време 
на Българското председателство на Съвета на 
Европейския съюз през 2018 г., като:
1. следи за развитието на преговорния 
процес в рамките на Съвета на Европейския 
съюз и неговите подготвителни органи и 
при необходимост дава указания за водене 
на преговорите при отчитане на принципите 
на неутралност, безпристрастност и търсене 
на балансирани решения и на националния 
интерес;
2. при необходимост предлага на Съвета 
по европейските въпроси промени в рамко­
ви позиции по въпроси (досиета), които се 
разглеждат от Съвета на Европейския съюз 
и подготвителните му органи; промените в 
рамковите позиции се одобряват от Съвета по 
европейските въпроси по реда на Постановле­
ние № 85 на Министерския съвет от 2007 г. 
за координация по въпросите на Европейския 
съюз (ДВ, бр. 35 от 2007 г.);
3. подготвя участието на заместник-минис­
търа за Българското председателство на Съвета 
на Европейския съюз 2018 в заседанията на 
Европейския парламент;
4. провежда тематични заседания по про­
екти на актове (досиета) на Европейския съюз 
и други документи, които се разглеждат в 
рамките на процеса на вземане на решения 
на Европейския съюз;
5. изпълнява и други задачи, възложени му 
от министъра за Българското председателство 
на Съвета на Европейския съюз 2018.
Чл. 3. (1) Бордът се състои от:
1. председател – заместник-министърът за 
Българското председателство на Съвета на 
Европейския съюз 2018, отговарящ за връзките 
с Европейския парламент;
2. членове:
а) началникът на политическия кабинет 
на министър-председателя или определен от 
него съветник към политическия кабинет на 
министър-председателя;
б) заместник-министър на външните ра­
боти;
в) заместник-министри, отговарящи за 
Българското председателство на Съвета на 
Европейския съюз, и/или заместник-мини­
стри съобразно тяхната компетентност по 
европейските политики;
г) представители на ръководните органи 
на други институции и ведомства;
д) постоянният представител на Република 
България към Европейския съюз;
е) заместник постоянният представител на 
Република България към Европейския съюз;
ж) директорът на дирекция „Координация 
по въпросите на Европейския съюз“ в адми­
нистрацията на Министерския съвет;